pythainlp/thaigov-v2-corpus-22032023 huggingface dataset:
วันเสาร์ที่ 13 กุมภาพันธ์ 2564
นายกรัฐมนตรีติดตามการทำงาน มอบกำลังใจทีมแพทย์ สาธารณสุข ฝ่ายความมั่นคง  มั่นใจ โควิด-19 ควบคุมได้
โฆษกรัฐบาลเผยนายกรัฐมนตรีติดตามการทำงาน มอบกำลังใจทีมแพทย์ สาธารณสุข ฝ่ายความมั่นคง  มั่นใจ โควิด-19 ควบคุมได้
วันนี้(13ก.พ.64)นายอนุชาบูรพชัยศรีโฆษกประจำสำนักนายกรัฐมนตีเผยพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมรับทราบความคืบหน้าการดำเนินงานที่เกี่ยวข้องกับสถานการณ์การแพร่ระบาดโควิด19ทั้งการแพทย์สาธารณสุขการดูแลคนไทยเดินทางกลับจากต่างประเทศการยับยั้งการกระทำผิดกฎหมายรวมทั้งเตรียมพร้อมวัคซีนเพื่อคนไทย โดยการรายงานของศูนย์บริหารสถานการณ์โควิด19ล่าสุดพบว่า สถานที่ควบคุมโรคแห่งรัฐ(State Quarantine)ทั้งหมด579แห่งแบ่งเป็นState Quarantine (SQ) 152แห่งยังคงมีห้องรับได้14,119ห้องและLocal Quarantine (LQ)จำนวน427แห่งพร้อมใช้งาน195แห่ง/เตรียมพร้อม232แห่งสามารถรองรับ10,257คน โรงพยาบาลสนามจัดตั้งแล้วใน6จังหวัดได้แก่จ.ปทุมธานีจ.อ่างทองจ.สมุทรสาครจ.จันทบุรีจ.ชลบุรีและจ.ระยองปัจจุบันเปิดให้บริการ3,092เตียงFactory Quarantine (FQ)ในจ.สมุทรสาคร2,389เตียง และช่วยคนไทยในต่างประเทศกลับประเทศไทยแล้วในช่วง4 เมษายน2563 - 8 ก.พ. 2564จำนวน 167,617คนทั้งจากเที่ยวบินและจากด่านชายแดนทั้งทางบกและทางน้ำ
ด้านการยับยั้งการแพร่ระบาดภายในประเทศมีการจัดตั้งจุดตรวจควบคุมการแพร่ระบาดของโรคโควิด- 19โดยเหล่าทัพและตำรวจทั่วประเทศ1,522จุดรวมทั้งจัดชุดสายตรวจคัดกรองบุคคลเพื่อควบคุมการแพร่ระบาดของโรคโควิด- 19อย่างต่อเนื่องขณะที่การดำเนินการป้องกันและสกัดกั้นผู้หลบหนีเข้าเมืองโดยผิดกฎหมายโดยกระทรวงมหาดไทยตั้งจุดตรวจและจุดสกัดจำนวน127จุดตรวจคัดกรองบุคคลจำนวน9,882คน
สำหรับความคืบหน้าการพัฒนาวัคซีนป้องกันโรคโควิด–19คณะกรรมการโรคติดต่อแห่งชาติมีแผนการกระจายวัคซีน63ล้านโดส โดย2ล้านโดสให้กลุ่มเป้าหมายในพื้นที่จังหวัดควบคุมสูงสุดและเข้มงวดและอีก61ล้านโดสจะกระจายไปยังจังหวัดที่พบผู้ป่วยโดยวางแผนฉีดวัคซีน10ล้านโดสต่อเดือนมีโรงพยาบาลรัฐและเอกชนให้บริการกว่า1,000แห่งและอยู่ระหว่างการพิจารณาขยายไปให้บริการณรพ.สตด้วยซึ่งคาดว่าจะสามารถเริ่มใช้วัคซีนได้ภายในเดือนก.พ. 2564
โฆษกประจำสำนักนายกรัฐมนตรีกล่าวเพิ่มเติมว่านายกรัฐมนตรีมอบกำลังใจแก่ผู้ปฎิบัติหน้าที่ทุกหน่วยงานพร้อมย้ำว่าเมื่อทราบปัญหาแล้วต้องเร่งดำเนินการแก้ไขโดยเร็ว และพร้อมเข้าร่วมแก้ปัญหาของทุกหน่วยงาน ด้วยความมั่นใจว่าโควิด-19สามารถควบคุมได้เพราะคนไทยร่วมมือกันด้วยดีตามแนวทาง“รวมไทยสร้างชาติฝ่าวิกฤตโควิด-19“
——————-
วันจันทร์ที่ 15 กุมภาพันธ์ 2564
เลขานุการรัฐมนตรีว่าการกระทรวงยุติธรรม รับเรื่องราวร้องทุกข์จากญาติผู้เสียหาย กรณีชาย วัย ๒๕ ปี ถูกกลุ่มคนทำร้ายร่างกายผิดตัว พร้อมเร่งเยียวยาผู้เสียหายและติดตามความคืบหน้าการดำเน
เลขานุการรัฐมนตรีว่าการกระทรวงยุติธรรม รับเรื่องราวร้องทุกข์จากญาติผู้เสียหาย กรณีชาย วัย ๒๕ ปี ถูกกลุ่มคนทำร้ายร่างกายผิดตัว พร้อมเร่งเยียวยาผู้เสียหายและติดตามความคืบหน้าการดำเนินคดี ด้านญาติรู้สึกสบายใจหลังทราบความคืบหน้าคดี
เมื่อเวลา ๑๑.๐๐ น. ที่กระทรวงยุติธรรม พ่อนายเอ (นามสมมุติ) วัย ๒๕ ปี เดินทางเข้าร้องเรียนที่ศูนย์ยุติธรรมสร้างสุข กระทรวงยุติธรรม โดยมีว่าที่ร้อยตรีธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม เป็นผู้รับเรื่อง กรณีนี้สืบเนื่องจากเมื่อวันอังคารที่ ๘ กุมภสพันธ์ ๒๕๖๔ เวลา ๑๘.๔๐ น. นายเอ (นามสมมุติ) ถูกกลุ่มวัยรุ่นประมาณ ๓ - ๔ คนทำร้ายร่างกายใช้อาวุธมีดแทงได้รับบาดเจ็บบริเวณหลังด้านขวา เหตุเกิดบริเวณตลาดนัดแห่งหนึ่งในพื้นที่ ตำบลคลองหก อำเภอคลองหลวง จังหวัดปทุมธานี นอกจากนี้ผู้ก่อเหตุยังใช้อาวุธปืนยิงใส่รถเก๋งได้รับความเสียหายด้วย โดยหลังเกิดเหตุนายเอได้เข้ารักษาตัวที่โรงพยาบาลสายไหม แพทย์วินิจฉัยว่ามีเลือดคั่งในปอด และต้องรักษาตัวในห้องไอซียู ๒ วัน กระทั่งล่าสุดอาการปลอดภัยแล้ว ส่วนทางญาติได้เข้าแจ้งความลงบันทึกประจำวันไว้ที่ สภ.คลองห้าตั้งแต่วันเกิดเหตุ แต่จนถึงขณะนี้คดียังไม่มีความคืบหน้าเท่าที่ควร อีกทั้งพ่อผู้บาดเจ็บยืนยันว่า ลูกชายไม่เคยรู้จักกับกลุ่มผู้ก่อเหตุมาก่อนจึงเชื่อว่าเป็นการทำร้ายร่างกายผิดตัว และทราบว่ากลุ่มผู้ก่อเหตุค่อนข้างมีอิทธิพล โดยทำธุรกิจปล่อยเงินกู้รายใหญ่ในจังหวัดปทุมธานี ทำให้ครอบครัวรู้สึกกังวลในความไม่ปลอดภัย
หลังจากรับเรื่อง ว่าที่ร้อยตรีธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม ได้โทรศัพท์ไปสอบถามความคืบหน้าคดีจากผู้บัญชาการตำรวจภูธรภาค 1 เปิดเผยว่า ขณะนี้ตำรวจสามารถจับกุมผู้ก่อเหตุได้แล้ว และอยู่ในขั้นตอนการดำเนินคดี ส่วนเเนวทางความช่วยเหลือได้มอบหมายให้กรมคุ้มครองสิทธิและเสรีภาพ กระทรวงยุติธรรมเยียวยาค่าใช้จ่ายที่เกี่ยวข้องกับคดี ทั้งค่ารักษาพยาบาลตามจริง และเงินเยียวยาผู้เสียหายในคดีอาญา นอกจากนี้จะส่งเจ้าหน้าที่กรมคุ้มครองสิทธิฯ ลงพื้นที่ไปดูแลเรื่องผู้มีอิทธิพลที่มาข่มขู่ผู้เสียหายด้วย
ทั้งนี้ นายธนกฤต ยังฝากประชาสัมพันธ์ไปยังประชาชนที่ได้รับเดือดร้อนลักษณะนี้ สามารถเข้ามาร้องเรียนได้ที่ศูนย์ยุติธรรมสร้างสุข กระทรวงยุติธรรม (แห่งใหม่) ตามนโยบายของนายสมศักดิ์ เทพสุทิน รัฐมนตรีว่าการกระทรวงยุติธรรม ที่ต้องการช่วยเหลือประชาชนตามนโยบายอย่างเร่งด่วน
ด้านพ่อผู้บาดเจ็บ ได้กล่าวขอบคุณศูนย์ยุติธรรมสร้างสุข และรมว.ยุติธรรม รวมถึงว่าที่ร้อยตรีธนกฤต ที่มารับเรื่องด้วยตัวเอง ทำให้ได้รับความช่วยเหลือรวดเร็วขึ้น และรู้สึกสบายใจที่ได้ทราบความคืบหน้าของคดี จากตอนแรกกังวลเรื่องขั้นตอนการดำเนินคดี และการเเจ้งข้อกล่าวหาของตำรวจที่มีการดำเนินคดีเฉพาะข้อหาทำร้ายร่างกาย แต่ไม่มีข้อหาพยายามฆ่า โดยตนไม่เคยทราบมาก่อนเลยว่ามีศูนย์ยุติธรรมสร้างสุข ที่สามารถจ่ายเงินเยียวยาให้กับผู้เสียหายได้ จึงอยากฝากขอบคุณทุกหน่วยงานที่ให้ความช่วยเหลือในครั้งนี้
********************
วันจันทร์ที่ 15 กุมภาพันธ์ 2564
เฮง เฮง เฮง!!! มีบ้านรับตรุษจีน ประมูลออนไลน์บ้านมือสอง ธอส. ขายได้ถึง 126 รายการ เกือบ 150  ล้านบาท ราคาต่ำสุดเพียง 75,000 บาทเท่านั้น
ผลการประมูลขายทรัพย์ NPA หรือบ้านมือสองออนไลน์ ประจำเดือนกุมภาพันธ์ 2564 ผ่าน Application : G H Bank Smart NPA ครั้งนี้ มีลูกค้าแห่ซื้อทรัพย์ทั่วประเทศถึง 126 รายการ มูลค่า 149.38 ล้านบาท
ธนาคารอาคารสงเคราะห์ เผยผลการประมูลขายทรัพย์ NPA หรือบ้านมือสองออนไลน์ ประจำเดือนกุมภาพันธ์ 2564 ผ่าน Application : G H Bank Smart NPA ครั้งนี้ มีลูกค้าแห่ซื้อทรัพย์ทั่วประเทศถึง 126 รายการ มูลค่า 149.38 ล้านบาท แบ่งเป็น ทรัพย์ในพื้นที่กรุงเทพฯ และปริมณฑล 67 รายการ และทรัพย์ในส่วนภูมิภาค 59 รายการ ทรัพย์ที่ประมูลขายได้ในราคาถูกที่สุด คือ ห้องชุด บ้านสวนติวานนท์ เนื้อที่ 32.40 ตารางเมตร อ.ปากเกร็ด จ.นนทบุรี ปิดประมูลในราคา 75,000 บาท เท่านั้น พิเศษ!!! ฉลองตรุษจีนให้ส่วนลดเพิ่มอีก 10% จากราคาที่ปิดประมูล เพียงทำสัญญาและทำนิติกรรมภายใน 30 เมษายน 2564
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยถึงผลการจัดงานประมูลขายทรัพย์ NPA หรือบ้านมือสองออนไลน์ ประจำเดือนกุมภาพันธ์ 2564 ผ่าน Application : G H Bank Smart NPA วานนี้ (11 กุมภาพันธ์ 2564) ระหว่างเวลา 12.00-13.00 น. ว่า ธนาคารสามารถจำหน่ายทรัพย์ทั่วประเทศได้ 126 รายการ มูลค่าที่จำหน่ายได้รวม 149.38 ล้านบาท แบ่งเป็น ทรัพย์ที่ตั้งอยู่ในพื้นที่กรุงเทพฯ และปริมณฑล 67 รายการ มูลค่า 79.69 ล้านบาท และทรัพย์ในส่วนภูมิภาค 59 รายการ มูลค่า 69.69 ล้านบาท โดยทรัพย์ที่ประมูลขายได้ ในราคาสูงสุดที่ 6,390,000 บาท คือ บ้านเดี่ยว 2 ชั้น ขนาด 66.3 ตารางวา ในโครงการเพอร์เฟคเพลสแจ้งวัฒนะ อ.ปากเกร็ด จ.นนทบุรี ส่วนทรัพย์ ที่ประมูลขายได้ในราคาถูกที่สุด คือ ห้องชุดขนาด 32.40 ตารางเมตร ในโครงการบ้านสวนติวานนท์ อ.ปากเกร็ด จ.นนทบุรี ปิดประมูลในราคาเพียง 75,000 บาทเท่านั้น ขณะที่ในส่วนภูมิภาคมีทรัพย์ที่ขายได้ในหลายจังหวัด อาทิ ทรัพย์ใหม่ประเภทบ้านเดี่ยว 1 ชั้น ขนาด 65 ตารางวา โครงการรัตนะ อ.สัตหีบ จ.ชลบุรี ปิดประมูลในราคา 1,820,000 บาท และทรัพย์ใหม่ ประเภททาวน์เฮ้าส์ 1 ชั้น ขนาด 29 ตารางวา โครงการรุ่งเรือง 6(บ้านคชา) อ.เมืองอุดรธานี จ.อุดรธานี ปิดประมูลในราคาเพียง 880,000 บาท
“โดยหลังจากนี้ผู้ชนะการประมูลจะต้องทำสัญญาจะซื้อจะขายภายใน 3 วันทำการ นับถัดจากวันที่ประมูล Online และในโอกาสเทศกาลตรุษจีน ธอส. ยังมอบอั่งเปาให้กับผู้ชนะการประมูลเป็นส่วนลดเพิ่มอีก 10% จากราคาที่ ปิดประมูล เพียงทำสัญญาและทำนิติกรรมภายในวันที่ 30 เมษายน 2564 นอกจากนี้ ยังลดภาระค่าใช้จ่ายให้ลูกค้าเพิ่มเติม โดยเปิดให้ลูกค้าเลือกใช้โปรโมชั่นผ่อนดาวน์หรือสินเชื่อดอกเบี้ย 0% ตามระยะเวลาที่ธนาคารกำหนดได้อีกด้วย”นายฉัตรชัย กล่าว
สำหรับในปี 2564 ธนาคารยังประมูลขายทรัพย์ NPA หรือบ้านมือสองออนไลน์ ผ่าน Application : G H Bank Smart NPA เป็นประจำทุกเดือนตลอดทั้งปีนี้ ซึ่งเดือนแห่งความรักนี้ ธนาคารยังมีกำหนดจัดงานประมูลออนไลน์อีกครั้งในมหกรรมตลาดนัดบ้านมือสอง โดยนำทรัพย์ที่น่าสนใจในพื้นที่กรุงเทพฯ และปริมณฑล มาเปิดประมูลพร้อมส่วนลดพิเศษในวันจันทร์ที่ 22 กุมภาพันธ์ 2564 ผู้ที่สนใจเข้าร่วมประมูลสามารถดาวน์โหลด Application : G H Bank Smart NPA และลงทะเบียนเพื่อรอเข้าร่วมประมูลออนไลน์กับ ธอส. ในครั้งต่อไปได้ทันทีโดยไม่มีค่าใช้จ่าย ติดตามข้อมูลข่าวสารของธนาคารเพิ่มเติมได้ที่ www.ghbhomecenter.com และ www.ghbank.co.th หรือติดต่อสอบถามรายละเอียดเพิ่มเติมที่ฝ่ายบริหาร NPA โทร. 0-2202-1582-3 และ 0-2202-1016 หรือฝ่ายบริหารหนี้ภูมิภาค โทร.0-2202-1170 และ 0-2202-2036
วันจันทร์ที่ 15 กุมภาพันธ์ 2564
“สมาชิก กอช. ดาวน์โหลดใบแจ้งยอดเงินออมสมาชิกประจำปี ผ่านช่องทางออนไลน์ของ กอช.”
กอช.ให้สมาชิกสามารถดาวน์โหลดใบแจ้งยอดเงินออมสมาชิกแบบออนไลน์ (Statement) ประจำปี ได้ 3 ช่องทาง ได้แก่ ไลน์ “@Nsf.th”  แอปพลิเคชัน “กอช.” และเว็บไซต์ “www.nsf.or.th” เพื่อรู้ยอดรวมเงินออมสะสม และใช้เป็นหลักฐานประกอบการยื่นขอลดหย่อนภาษีประจำปี
กองทุนการออมแห่งชาติ หรือ กอช. ให้สมาชิกสามารถดาวน์โหลดใบแจ้งยอดเงินออมสมาชิกแบบออนไลน์ (Statement) ประจำปี ได้ 3 ช่องทาง ได้แก่ ไลน์ “@Nsf.th” แอปพลิเคชัน “กอช.” และเว็บไซต์ “www.nsf.or.th” เพื่อรู้ยอดรวมเงินออมสะสม และใช้เป็นหลักฐานประกอบการยื่นขอลดหย่อนภาษีประจำปี สอบถามข้อมูลเพิ่มเติม สายด่วนเงินออม โทร. 02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช. เปิดให้สมาชิกดาวน์โหลดใบแจ้งยอดเงินออมแบบออนไลน์ (Statement) ประจำปี 2563 เพื่ออำนวยความสะดวกให้แก่สมาชิก กอช. ได้ 3 ช่องทางออนไลน์ง่ายๆ ด้วยตัวเอง ผ่านช่องทางไลน์ “@Nsf.th”, แอปพลิเคชัน “กอช.” และ เว็บไซต์ “www.nsf.or.th” เข้าไปที่เมนู E-statement ที่หน้าหลัก จากนั้นกรอกข้อมูลหมายเลขบัตรประจำตัวประชาชน 13 หลัก เลือกเมนู E-statement และดำเนินการตามขั้นตอน
อย่างไรก็ตาม กอช. ได้มีการจัดส่งใบแจ้งยอดเงินออมประจำปี ให้สมาชิกถึงบ้าน และใช้เป็นหลักฐานประกอบการยื่นขอลดหย่อนภาษีประจำปี ตามเงินออมสะสมของสมาชิก ทั้งนี้ สมาชิกสามารถติดตามและส่งเงินออมสะสมได้ได้ที่แอปพลิเคชัน กอช. ได้ทุกวัน หรือ ขอรับสมุดเงินออมสะสมได้ที่ธนาคารออมสินทุกสาขาทั่วประเทศ สอบถามข้อมูลเพิ่มเติมได้ที่สายด่วนเงินออม โทร. 02-049-9000
“คุณออม รัฐช่วยออม คุณได้บำนาญ”
วันจันทร์ที่ 15 กุมภาพันธ์ 2564
ผชช.โรคอุบัติใหม่ฯ เผยโควิด19ป้องกันการกลายพันธุ์ ได้ด้วยใส่หน้ากาก /เว้นระยะห่าง  การล้างมือและการใช้วัคซีน
ผู้เชี่ยวชาญโรคอุบัติใหม่ฯ รพ.จุฬาลงกรณ์ เผยไทยเฝ้าระวังไวรัสโควิด 19 กลายพันธุ์ 3 สายพันธุ์ พบทำให้ติดเชื้อง่าย การตอบสนองต่อวัคซีนลดลง
ผู้เชี่ยวชาญโรคอุบัติใหม่ฯ รพ.จุฬาลงกรณ์ เผยไทยเฝ้าระวังไวรัสโควิด 19 กลายพันธุ์ 3 สายพันธุ์พบทำให้ติดเชื้อง่าย การตอบสนองต่อวัคซีนลดลง การป้องกันเชื้อกลายพันธุ์ คือ การทำให้หยุดระบาด และการยับยั้งไม่ให้ไวรัสอยู่ในคน ด้วยการล้างมือ ใส่หน้ากากอนามัย เว้นระยะห่าง และการใช้วัคซีน
วันนี้ (15 กุมภาพันธ์ 2664) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี ผศ.นพ.โอภาส พุทธเจริญ หัวหน้าศูนย์โรคอุบัติใหม่ทางคลินิก โรงพยาบาลจุฬาลงกรณ์ สภากาชาดไทย แถลงข่าวถึงการกลายพันธุ์ของเชื้อไวรัสโควิด 19 ว่า เชื้อไวรัสมีการกลายพันธุ์ตามธรรมชาติแต่หากอยู่ในมนุษย์บางคนหรือสัตว์อาจกลายพันธุ์เร็วกว่าปกติ และการระบาดในที่ต่างๆ ทั่วโลกอาจทำให้เกิดสายพันธุ์เฉพาะถิ่นขึ้นมา ซึ่งที่ต้องเฝ้าระวังมี 3 สายพันธุ์ ได้แก่ 1. สายพันธุ์ B.1.1.7 หรือสายพันธุ์อังกฤษทำให้ไวรัสจับกับเซลล์มนุษย์ได้ดีขึ้น แบ่งตัวได้ดีขึ้น และอาจเพิ่มอัตราการป่วยหรือเสียชีวิตเมื่อเทียบกับสายพันธุ์อื่น 2. สายพันธุ์ B.1.351 หรือสายพันธุ์แอฟริกาใต้ ทำให้ไวรัสจับกับเซลล์มนุษย์ได้ดีขึ้น และลดการตอบสนองของวัคซีนหลายชนิด ซึ่งหลายประเทศทดสอบพบว่า ประสิทธิภาพของวัคซีนลดลง แต่ยังไม่มีข้อมูลว่ารุนแรงกว่าสายพันธุ์อื่น และ 3. สายพันธุ์ P.1 หรือสายพันธุ์บราซิล คล้ายกับสายพันธุ์แอฟริกาใต้
สำหรับประเทศไทย การระบาดระลอกแรกพบว่า ไวรัสมีการเปลี่ยนสายพันธุ์โดยสามารถตรวจได้หลากหลาย ส่วนระลอกใหม่ขณะนี้ยังเป็นเชื้อจากเมียนมาและยังไม่มีการกลายพันธุ์ ตอนนี้มีการติดตามทุก 2 เดือนยังไม่พบการเปลี่ยนแปลง เนื่องจากการระบาดระลอกใหม่เพิ่งเริ่มเมื่อธันวาคม 2563 ยังไม่ยาวนานพอที่จะเห็นการกลายพันธุ์ อย่างไรก็ตาม ประเทศไทยมีการเฝ้าระวังในผู้ที่เดินทางมาจากต่างประเทศ ซึ่งอาจเป็นแหล่งระบาดของสายพันธุ์แอฟริกาใต้ อังกฤษ และบราซิล เพื่อไม่ให้คนไทยติดเชื้อและเกิดผลกระทบต่อการให้วัคซีน โดยได้หารือการเพิ่มการกักตัวผู้เดินทางมาจากประเทศในทวีปแอฟริกาจาก 14 วัน เป็น 21 วัน ซึ่งอยู่ระหว่างการพิจารณาของ ศบค. ส่วนการรักษาของผู้ติดเชื้อไวรัสโควิดในแต่ละสายพันธุ์ยังไม่มีความแตกต่างกัน
“การป้องกันไม่ให้เชื้อกลายพันธุ์ คือ การทำให้เชื้อไม่เข้าสู่ร่างกาย ใส่หน้ากากอนามัย ล้างมือ และเว้นระยะห่าง เพื่อยับยั้งกระบวนการไม่ให้ไวรัสอยู่ในคน และการใช้วัคซีน” ผศ.นพ.โอภาสกล่าว
สำหรับผู้ติดเชื้อไวรัสโควิด 19 สายพันธุ์แอฟริกาใต้ที่เดินทางมาจากแทนซาเนีย เอกซเรย์พบว่าปอดอักเสบ จึงย้ายมารักษาโรงพยาบาลจุฬาลงกรณ์ หลังรับยาต้านไวรัส ขณะนี้คนไข้อาการดีขึ้น การใช้ออกซิเจนเพื่อรักษาลดลง และอาการดีขึ้นเป็นลำดับ
************************** 15 กุมภาพันธ์ 2564
วันจันทร์ที่ 15 กุมภาพันธ์ 2564
อนุฯ เพิ่มขีดความสามารถฯ ดีอีเอส เร่งออกมาตรการสนับสนุนที่ไม่ใช่ภาษี ผู้ให้บริการทางอิเล็กทรอนิกส์
อนุฯ เพิ่มขีดความสามารถฯ ดีอีเอส เร่งออกมาตรการสนับสนุนที่ไม่ใช่ภาษี ผู้ให้บริการทางอิเล็กทรอนิกส์
เมื่อวันที่15กุมภาพันธ์ 2564นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเป็นประธานการประชุมคณะอนุกรรมการเพิ่มขีดความสามารถในการแข่งขันให้แก่ผู้ให้บริการทางอิเล็กทรอนิกส์ครั้งที่3/ 2564 ณห้องประชุม802ชั้น8สำนักงานปลัดกระทรวงดิจิทัลเพื่อเศรษฐกิจและสังคมโดยที่ประชุมได้พิจารณาข้อเสนอมาตรการสนับสนุนสำหรับผู้ให้บริการทางอิเล็กทรอนิกส์ เรื่องมาตรการสนับสนุนที่ไม่ใช่ภาษี(Non tax measures) สำหรับกลุ่ม e-servicesทั่วไปและกลุ่มธุรกิจe-commerceซึ่งแนวทางในการสนับสนุนของกลุ่ม e-servicesทั่วไปที่ประชุมเลือกเรื่องที่สำคัญขึ้นมาพิจารณาก่อนไม่เกิน10เรื่อง อาทิ การอำนวยความสะดวกด้านใบอนุญาตทำงานวีซ่าและการพักอาศัยสำหรับdigital talent การพัฒนาตลาดนวัตกรรมดิจิทัลผ่านการจัดซื้อจัดจ้างภาครัฐการเสริมสร้างVCและdigital startupให้เข้มแข็ง ทั้งนี้เพื่อมุ่งเสริมสร้างe-services eco–systemของไทยให้เข้มแข็งเอื้อในการทำธุรกิจeฝ-servicesรวมทั้งดึงดูดธุรกรรมธุรกิจและการลงทุนที่เกี่ยวข้องเข้ามาในประเทศไทย ส่วนมาตรการสนับสนุนกลุ่มe-commerceที่ประชุมได้พิจารณาการจัดทำมาตรการสนับสนุนกลุ่มe-commerce platformและadvertising based platformขึ้นมาพิจารณาก่อนเนื่องจากมีความเร่งด่วน อาทิการทำData lakeของ e-commerce,การเชื่อมโยงข้อมูลของหน่วยงานกำกับดูแลe-commerce และการส่งเสริมe-commerce ไทย,กระบวนการที่สนับสนุนพิธีการศุลกากรในการจัดตั้งศูนย์กระจายสินค้าของ e-commerceในประเทศและการจัดทำSandbox เป็นต้น
**************
วันจันทร์ที่ 15 กุมภาพันธ์ 2564
คลายปม! ไทยตกขบวนวัคซีน COVAX จริงหรือ?
...
จากกรณีที่มีกระแสข่าวว่า
ไทยตกขบวนรับวัคซีนฟรีจากโครงการโคแวกซ์ (COVAX)
หรือโครงการเพื่อการเข้าถึงวัคซีนโควิด-19 ระดับโลก
.
เรื่องนี้โฆษกรัฐบาลออกมาชี้แจงว่า
โครงการโคแวกซ์เกิดขึ้นภายใต้ความร่วมมือ
ของกลุ่มพันธมิตรความร่วมมือ
ด้านนวัตกรรมเพื่อรับมือโรคระบาด
จัดตั้งขึ้นเพื่อสนับสนุนการเข้าถึงวัคซีนโควิด-19
ของประเทศต่าง ๆ ทั่วโลกอย่างเท่าเทียมกัน
.
1. ประเทศไทยได้ส่งหนังสือแสดงเจตนารมณ์เข้าร่วม
ตั้งแต่ช่วงต้นของโครงการแล้ว
แม้วัคซีนจะอยู่ในระหว่างการพัฒนาก็ตาม
.
2. ประเทศไทยถูกจัดเป็นประเทศที่มีรายได้ปานกลางถึงสูง
หากเข้าร่วมโครงการโคแวกซ์จะต้องจ่ายเงินจำนวนมาก
เช่นเดียวกับสิงคโปร์ บรูไน และมาเลเซีย
โดยจะไม่รับวัคซีนฟรี เหมือนกับกัมพูชา สปป.ลาว
อินโดนีเซีย เมียนมา ฟิลิปปินส์ และเวียดนาม
.
3. คณะทำงานจัดหาวัคซีนของไทยพิจารณาวิธีการ
บนผลประโยชน์ของประเทศและความเสี่ยงที่อาจเกิดขึ้น
หากต้องจ่ายเงินจองล่วงหน้าแต่ไม่ทราบแหล่งที่มา
และไม่สามารถระบุวันเวลาที่แน่ชัดในการรับวัคซีน
ย่อมเกิดความเสี่ยงค่อนข้างมาก
.
ดังนั้น การที่ประเทศไทยทำความตกลง
ซื้อวัคซีนโควิด-19 จากผู้ผลิตโดยตรง
จึงเป็นทางเลือกที่เหมาะสมภายใต้ข้อจำกัดต่าง ๆ
เนื่องจากมีความยืดหยุ่นกว่า
สามารถต่อรองราคาและเงื่อนไขได้โดยตรงกับผู้ผลิต
.
อย่างไรก็ตาม รัฐบาลไม่ได้ปิดกั้นการเจรจากับที่ใด
หรือหากโคแวกซ์ปรับเงื่อนไขต่าง ๆ ที่เป็นประโยชน์
ก็ยังสามารถทำข้อตกลงร่วมกันได้ในอนาคต
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
ผู้พิการ ผู้สูงอายุ “เราชนะ” รับลงทะเบียนถึงบ้าน
อนุมัติ 188.95 ล้าน ชดเชยดอกเบี้ยผู้เก็บข้าว
ประมูลของ “ยึดทรัพย์ยาเสพติด” เงินนี้ไปไหน
ไขข้อข้องใจการหาวัคซีน Covid-19
อนุมัติ ! 2.8 หมื่นล้าน บรรเทาภาระเกษตรกร
วันจันทร์ที่ 15 กุมภาพันธ์ 2564
ไขข้อข้องใจการหาวัคซีน Covid-19
...
ขอให้มั่นใจสาธารณสุขของไทยว่าระบบการให้วัคซีนโควิด-19 ที่เตรียมความพร้อมไว้มีความปลอดภัย ซึ่งประชาชนได้รับวัคซีนที่มีคุณภาพและมีประสิทธิภาพในการป้องกันโรค
.
สำหรับการฉีดวัคซีนจะให้บริการผ่านสถานบริการทั้งภาครัฐและเอกชนที่มีความพร้อมของแพทย์และห้องฉุกเฉินไว้อย่างเพียงพอ ประมาณ 1,000 แห่ง
.
โดยพร้อมให้การช่วยเหลือในกรณีที่เกิดผลข้างเคียงหรืออาการไม่พึงประสงค์หลังจากการได้รับวัคซีน และเนื่องจากการให้บริการวัคซีนโควิด-19 เป็นวัคซีนใหม่ บุคลากรทางการแพทย์ต้องผ่านการอบรม เรื่องการฉีดวัคซีน
.
นอกจากนี้ ได้เตรียมระบบบริการ อุปกรณ์การแพทย์ ดูแลหลังการฉีดใกล้ชิด ซึ่งประชาชนที่มารับบริการต้องปฏิบัติตามคำแนะนำของแพทย์อย่างเคร่งครัด
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
ผู้พิการ ผู้สูงอายุ “เราชนะ” รับลงทะเบียนถึงบ้าน
คลายปม! ไทยตกขบวนวัคซีน COVAX จริงหรือ?
อนุมัติ 188.95 ล้าน ชดเชยดอกเบี้ยผู้เก็บข้าว
ประมูลของ “ยึดทรัพย์ยาเสพติด” เงินนี้ไปไหน
อนุมัติ ! 2.8 หมื่นล้าน บรรเทาภาระเกษตรกร
วันจันทร์ที่ 15 กุมภาพันธ์ 2564
อนุมัติ 188.95 ล้าน ชดเชยดอกเบี้ยผู้เก็บข้าว
...
ช่วงที่ผลผลิตข้าวออกสู่ตลาดจำนวนมาก
ชาวนาต้องเร่งขายข้าว ทำให้โรงสีและตลาดกลาง
ต้องเร่งระบายผลผลิตข้าวออกสู่ตลาดตามไปด้วย
.
ดังนั้นเพื่อช่วยเหลือให้ผู้ประกอบการค้าข้าว
มีสภาพคล่อง สามารถรับซื้อผลผลิตจากชาวนา
เพื่อเก็บรักษาไว้ในสต็อก
และชดเชยค่าเสียโอกาสในการเก็บรักษาข้าว
.
ครม. ได้อนุมัติงบประมาณ 188.95 ล้านบาท
เพื่อชดเชยดอกเบี้ยให้กับผู้ประกอบการค้าข้าว
ที่จะเข้าร่วมโครงการชดเชยดอกเบี้ยฯ
ในการเก็บสต็อกปีการผลิต 2560/61 และ 2561/62
ผ่านธนาคารพาณิชย์หรือธนาคารของรัฐ
ที่ผู้ประกอบการค้าข้าวเป็นลูกค้าอยู่
ตามมูลค่าข้าวเปลือกที่เก็บสต็อกไว้ในอัตรา 3% ต่อปี
และตามระยะเวลาที่เก็บสต็อกไว้ 2 - 6 เดือน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 15 กุมภาพันธ์ 2564
ปลัดวธ.เป็นประธานพิธีเปิดโครงการปฐมนิเทศผู้บริหารงานวัฒนธรรม ประจำปีงบประมาณ พ.ศ. ๒๕๖๔
ปลัดวธ.เป็นประธานพิธีเปิดโครงการปฐมนิเทศผู้บริหารงานวัฒนธรรม ประจำปีงบประมาณ พ.ศ. ๒๕๖๔
วันที่ ๑๕ กุมภาพันธ์ ๒๕๖๔ เวลา ๐๙.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีเปิดโครงการปฐมนิเทศผู้บริหารงานวัฒนธรรม ประจำปีงบประมาณ พ.ศ. ๒๕๖๔ โดยมีนายกิตติพันธ์ พานสุวรรณ รองปลัดกระทรวงวัฒนธรรม นายประสพ เรียงเงิน รองปลัดกระทรวงวัฒนธรรม ผู้บริหารกระทรวงวัฒนธรรมและผู้บริหารที่เข้ารับตำแหน่งใหม่ เข้าร่วม ณ ห้องแถลงข่าว ชั้น ๑ กระทรวงวัฒนธรรม
วันจันทร์ที่ 15 กุมภาพันธ์ 2564
"พุทธิพงษ์" มุ่งผลักดัน National Single Window หวังแชร์ข้อมูลหลังบ้านภาครัฐให้เป็นหนึ่งเดียว ลดขั้นตอนการใช้เอกสารประกอบการทำธุรกรรมกับหน่วยงาน สร้างความโปร่งใส ประหยัดเงินค่าธรรมเนียมประชาชน
"พุทธิพงษ์" มุ่งผลักดัน National Single Window หวังแชร์ข้อมูลหลังบ้านภาครัฐให้เป็นหนึ่งเดียว ลดขั้นตอนการใช้เอกสารประกอบการทำธุรกรรมกับหน่วยงาน สร้างความโปร่งใส ประหยัดเงินค่าธรรมเนียมประชาชน
นายพุทธิพงษ์ปุณณกันต์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่ารัฐบาลพยายามผลักดันให้ประเทศไทยก้าวเข้าสู่ไทยแลนด์ดิจิทัลซึ่งก่อนหน้านี้มองว่าน่าจะต้องใช้เวลาพอสมควรแต่เมื่อทั่วโลกเกิดผลกระทบของการแพร่ระบาดโควิด-19ส่งผลทำให้ประชาชนมีการปรับตัวที่ดีในการใช้เทคโนโลยีดิจิทัลทั้งการปรับรูปแบบการทำงานที่บ้านการค้าขายออนไลน์หรือแม้แต่การใช้แอปพลิเคชันการสแกนQR Codeเพื่อจับจ่ายใช้สอยทำธุรกรรมในโครงการต่างๆของรัฐ
กระทรวงดิจิทัลฯได้เร่งผลักดันปรับรูปแบบการให้บริการในลักษณะของNational Single Window (NSW)เป็นระบบกลางเชื่อมโยงข้อมูลอิเล็กทรอนิกส์การแชร์ข้อมูลหลังบ้านระหว่างหน่วยงานของรัฐบาลด้วยกันโดยเฉพาะเวลาที่ต้องไปติดต่อหน่วยงานราชการจะต้องถ่ายเอกสารสำเนาบัตรประชาชนหรือเอกสารอื่นๆอย่างน้อย5-6ชุดเพื่อประกอบการการยื่นเรื่องในแต่ละหน่วยงานซึ่งนอกจากจะต้องเตรียมเอกสารมากมายแล้วยังทำให้ระบบการถ่ายโอนข้อมูลเกิดความล่าช้าหากทุกกระทรวงทบวงกรมใช้การแชร์ข้อมูลในการยื่นเอกสารหรือขอใบอนุญาตต่างๆที่ใช้แบบฟอร์มเดียวกันจะทำให้เกิดความน่าเชื่อถือลดเอกสารป้องกันการทุจริตลงได้
ทั้งนี้การขอใบอนุญาตประกอบธุรกิจหรือทำธุรกรรมทางกระทรวงต่างๆก็จะต้องใช้สำเนาเอกสารที่เหมือนกันควรที่ทุกกระทรวงต้องปรับระบบหลังบ้านทำให้เชื่อมต่อข้อมูลที่ประชาชนใช้ติดต่อภาครัฐมารวมไว้ในที่เดียวเพราะทุกวันนี้ทุกอย่างเป็นดิจิทัลหมดแล้วและความโปร่งใสก็จะเกิดขึ้นตรวจสอบได้ง่ายขึ้น ถือเป็นหนึ่งในตัวชี้วัดของหน่วยงานนั้นๆเพราะตรวจสอบได้ว่าแบบฟอร์มที่ประชาชนหรือนักธุรกิจยื่นขอมาอยู่ที่ขั้นตอนไหนใครดำเนินการเรื่องช้าเพราะใคร
โดยช่วง2เดือนที่ผ่านมาสำนักงานพัฒนารัฐบาลดิจิทัล(องค์การมหาชน)สพร.ได้เริ่มเปลี่ยนแบบฟอร์มในการยื่นทำธุรกรรมภาครัฐแล้วกว่า70แบบฟอร์ม และบริษัทโทรคมนาคมแห่งชาติจำกัด(มหาชน)กระทรวงดิจิทัลฯร่วมกับกรมศุลกากรให้สิทธิบริการระบบกลางเชื่อมโยงข้อมูลอิเล็กทรอนิกส์(NSW)รองรับการเชื่อมโยงข้อมูลทั้งภาครัฐเอกชนและระหว่างประเทศโดยในอนาคตเมื่อเปิดให้ยื่นรูปแบบออนไลน์ทั้งหมดลดการจ่ายค่าธรรมเนียมลงซึ่งนอกจากจะช่วยประชาชนประหยัดเวลาในการติดต่อราชการและยังประหยัดเงินด้วย
*************
วันจันทร์ที่ 15 กุมภาพันธ์ 2564
พม. จัดประชุมพิจารณาร่างรายงานความคืบหน้าผลการดำเนินงานป้องกันและปราบปรามการค้ามนุษย์ ของประเทศไทย ส่งให้สหรัฐอเมริกาเพิ่มเติม เพื่อประเมินจัดระดับในรายงานการค้ามนุษย์ ปี 2564
พม. จัดประชุมพิจารณาร่างรายงานความคืบหน้าผลการดำเนินงานป้องกันและปราบปรามการค้ามนุษย์ของประเทศไทย ส่งให้สหรัฐอเมริกาเพิ่มเติม เพื่อประเมินจัดระดับในรายงานการค้ามนุษย์ ปี 2564
วันนี้ (15 ก.พ. 64) เวลา 10.30 น. นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานการประชุมคณะอนุกรรมการกำกับและติดตามการดำเนินงานป้องกันและปราบปรามการค้ามนุษย์ ครั้งที่ 1/2564 เพื่อพิจารณาร่างรายงานความคืบหน้าผลการดำเนินงานป้องกันและปราบปรามการค้ามนุษย์ของประเทศไทย (Progress Report) สำหรับส่งให้สหรัฐอเมริกาเพิ่มเติม ประกอบการประเมินจัดระดับประเทศไทยในรายงานการค้ามนุษย์ (Trafficking in Persons Report: TIP Report) ประจำปี 2564 โดยมี นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ พร้อมด้วยผู้แทนหน่วยงานที่เกี่ยวข้อง อาทิ กระทรวงยุติธรรม สำนักงานตำรวจแห่งชาติ สำนักงานอัยการสูงสุด สำนักงานศาลยุติธรรม กระทรวงแรงงาน และผู้ทรงคุณวุฒิ จำนวน 45 คน เข้าร่วมประชุม ณ ห้องประชุมชั้น 8 กระทรวง พม. สะพานขาว ถนนกรุงเกษม กรุงเทพฯ
นางพัชรี กล่าวว่า กระทรวง พม. และหน่วยงานที่เกี่ยวข้องได้ร่วมกันจัดทำรายงานผลการดำเนินงานป้องกันและปราบปรามการค้ามนุษย์ของประเทศไทย ประจำปี 2563 และได้นำเสนอพลเอก ประยุทธ์ จันทร์โอชา นายกรัฐมนตรีให้ความเห็นชอบเรียบร้อยแล้ว โดยกระทรวงการต่างประเทศได้ส่งรายงานฯ ฉบับภาษาอังกฤษ ให้กับสถานเอกอัครราชทูตสหรัฐอเมริกา ประจำประเทศไทย เมื่อวันที่ 2 กุมภาพันธ์ 2564 เพื่อใช้ประกอบการประเมินและจัดระดับประเทศไทยในรายงาน TIP Report ประจำปี 2564 สำหรับการประชุมในวันนี้ คณะอนุกรรมการฯ ได้พิจารณาร่างรายงานความคืบหน้าผลการดำเนินงานป้องกันและปราบปรามการค้ามนุษย์ของประเทศไทย หรือ Progress Report เพื่อส่งให้สหรัฐอเมริกาเพิ่มเติมจากรายงานฯ ประจำปี 2563 โดยเน้นการรายงานความก้าวหน้าและผลการดำเนินงานสำคัญในช่วงมกราคม - มีนาคม 2564 ดังนี้ 1) ด้านดำเนินคดีและบังคับใช้กฎหมาย ได้นำเสนอสถิติคดีค้ามนุษย์ ความคืบหน้าคดีสำคัญ และการดำเนินคดีกับเจ้าหน้าที่รัฐที่เกี่ยวข้องกับการค้ามนุษย์ 2) ด้านคุ้มครองช่วยเหลือ ได้นำเสนอสถิติการคุ้มครองช่วยเหลือผู้เสียหายจากการค้ามนุษย์และการบังคับใช้แรงงานหรือบริการ มาตรการคุ้มครองผู้เสียหายจากการค้ามนุษย์และผู้เสียหายจากการบังคับใช้แรงงานหรือบริการในช่วงสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) รวมถึงการขยายผลการดำเนินงานของ Mobile Application “PROTECT-U” เพื่อเข้าถึงกลุ่มเป้าหมายในพื้นที่เสี่ยง และ 3) ด้านป้องกัน ได้นำเสนอการดำเนินงานด้านการป้องกันการค้ามนุษย์ภายใต้สถานการณ์การแพร่ระบาดของโรคโควิด-19 และความคืบหน้าการปรับปรุงกฎหมายที่เกี่ยวข้องการป้องกันและปรามการค้ามนุษย์
นางพัชรี กล่าวเพิ่มเติมว่า ทั้งนี้ กระทรวง พม. จะนำร่าง Progress Report เสนอคณะกรรมการป้องกันและปราบปรามการค้ามนุษย์ ซึ่งมีพลเอก ประวิตร วงษ์สุวรรณ รองนายกรัฐมนตรี เป็นประธาน ให้ความเห็นชอบในหลักการก่อนนำเสนอนายกรัฐมนตรีพิจารณาในช่วงกลางเดือนมีนาคม 2564 ต่อไป และส่งให้สถานเอกอัครราชทูตสหรัฐอเมริกา ประจำประเทศไทย เพื่อใช้ประกอบการประเมินและจัดระดับประเทศไทยในรายงานการค้ามนุษย์ ประจำปี 2564 ซึ่งสหรัฐอเมริกาจะเผยแพร่รายงานฯ ในช่วงปลายเดือนมิถุนายน 2564 ของทุกปี
วันจันทร์ที่ 15 กุมภาพันธ์ 2564
ธ.ก.ส. ปลื้ม! เกษตรกรให้ความสนใจโครงการชำระดีมีคืนจนวงเงินเกือบเต็ม แนะเร่งชำระภายใน 17 ก.พ.นี้
ธ.ก.ส. ปลื้ม! เกษตรกรให้ความสนใจชำระหนี้ตามโครงการชำระดีมีคืนแล้วกว่า 1.39 ล้านราย จนวงเงิน 3,000 ล้านบาทที่เตรียมไว้ใกล้ครบจำนวน แนะให้ผู้ที่มีสถานะหนี้ปกติเร่งชำระหนี้ภายใน 17 ก.พ.นี้ เพื่อรับดอกเบี้ยคืนก่อนยุติโครงการวันที่ 18 ก.พ. 64
ธ.ก.ส. ปลื้ม! เกษตรกรให้ความสนใจชำระหนี้ตามโครงการชำระดีมีคืนแล้วกว่า 1.39 ล้านราย จนวงเงิน 3,000 ล้านบาทที่เตรียมไว้ใกล้ครบจำนวน แนะให้ผู้ที่มีสถานะหนี้ปกติเร่งชำระหนี้ภายใน 17 ก.พ.นี้ เพื่อรับดอกเบี้ยคืนก่อนยุติโครงการวันที่ 18 ก.พ. 64 ด้านลูกค้าที่มีสถานะหนี้ NPL หรือมีดอกเบี้ยค้างชำระเกินกว่า 15 เดือน ยังคงสามารถชำระหนี้ตามโครงการลดภาระหนี้ได้จนถึง 31 มี.ค. 64
นายสุรชัย รัศมี รองผู้จัดการ รักษาการแทนผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่ ธ.ก.ส. ได้มีมาตรการช่วยเหลือเกษตรกรลูกค้า ผู้ประกอบการ และสถาบันเกษตรกรในช่วงสถานการณ์การแพร่ระบาดของเชื้อไวรัสโควิด-19 ผ่านโครงการชำระดีมีคืน วงเงินรวมไม่เกิน 3,000 ล้านบาท สำหรับลูกหนี้ที่มีสถานะหนี้เป็นหนี้ปกติ เพื่อลดภาระหนี้ และโครงการลดภาระหนี้ สำหรับลูกค้าที่มีสถานะหนี้เป็นหนี้ค้างชำระหรือสถานะหนี้ปกติที่มีดอกเบี้ยค้างชำระเกินกว่า 15 เดือน เพื่อเป็นการขอบคุณลูกค้าที่มีประวัติการชำระหนี้ดี รวมถึงช่วยลดความกังวล และสามารถมีเงินกลับคืนเข้าสู่กระเป๋าเพื่อนำมาเป็นค่าใช้จ่ายที่จำเป็น โดยเมื่อชำระหนี้จะได้รับคืนดอกเบี้ยตามประเภทของลูกค้า ซึ่งเริ่มดำเนินโครงการมาตั้งแต่วันที่ 1 ธันวาคม 2563 ที่ผ่านมานั้น
เนื่องจากขณะนี้มีเกษตรกรลูกค้า ผู้ประกอบการ และสถาบันเกษตรกร ให้ความสนใจชำระหนี้ตามโครงการชำระดีมีคืน ถึง ณ วันที่ 9 กุมภาพันธ์ 2564 แล้วกว่า 1.39 ล้านราย ดอกเบี้ยรวมจำนวน 14,348 ล้านบาท โดย ธ.ก.ส. ได้คืนดอกเบี้ยให้ลูกค้าแล้วกว่า 2,363 ล้านบาท ทำให้วงเงินใกล้ครบตามจำนวนที่กำหนดไว้ 3,000 ล้านบาท ธ.ก.ส. จึงแนะนำให้ลูกค้าสถานะปกติเร่งชำระหนี้ เพื่อรับสิทธิประโยชน์ตามโครงการภายในวันที่ 17 กุมภาพันธ์ 2564 โดย ธ.ก.ส. จะปิดโครงการชำระดีมีคืนในวันที่ 18 กุมภาพันธ์ 2564
อย่างไรก็ตาม สำหรับลูกค้าที่ได้รับสิทธิ์ตามโครงการลดภาระหนี้ โดยมีสถานะหนี้ NPL หรือมีดอกเบี้ยค้างชำระเกินกว่า 15 เดือน ซึ่งมีหนี้คงเหลือ ณ วันที่ 31 ตุลาคม 2563 ยังคงสามารถตรวจสอบสิทธิ์และชำระหนี้ตามโครงการ ได้จนถึงวันที่ 31 มีนาคม 2564 โดย ธ.ก.ส. จะนำดอกเบี้ยที่คืนให้มาลดภาระหนี้ด้วยการตัดชำระต้นเงิน และหลังจากตัดชำระหนี้แล้ว มีเงินคงเหลือจะโอนเงินเข้าบัญชีเงินฝากของเกษตรกรในวันถัดไป ซึ่งในกรณีลูกค้าเกษตรกรและบุคคลจะได้รับคืนดอกเบี้ยเงินกู้ในอัตราร้อยละ 20 ของดอกเบี้ยที่ชำระจริง และกรณีกลุ่มบุคคล กลุ่มเกษตรกร สหกรณ์ นิติบุคคล และกองทุนหมู่บ้านและชุมชนเมือง จะได้รับคืนดอกเบี้ยเงินกู้ในอัตราร้อยละ 10 ของดอกเบี้ยที่ชำระจริง ไม่จำกัดวงเงินที่จะคืน ทั้งนี้ สอบถามรายละเอียดเพิ่มเติมได้ที่ Call Center 02 555 0555 LINE Official BAAC Family และ ธ.ก.ส. ทุกสาขาทั่วประเทศ
วันจันทร์ที่ 15 กุมภาพันธ์ 2564
มาตรการด้านการเงินเพื่อดูแลและเยียวยาผลกระทบจากเชื้อไวรัสโคโรนา 2019 (COVID-19) เพิ่มเติม
เมื่อวันที่ 15 กุมภาพันธ์ 2564 คณะรัฐมนตรีจึงได้มีมติเห็นชอบ เรื่อง มาตรการด้านการเงินเพื่อดูแลและเยียวยาผลกระทบจากเชื้อไวรัสโคโรนา 2019 (COVID-19) เพิ่มเติม เพื่อบรรเทาภาระหนี้สินของประชาชนและช่วยเหลือผู้ประกอบการ SMEs ให้สามารถดำเนินธุรกิจต่อไปได้
มาตรการด้านการเงินเพื่อดูแลและเยียวยาผลกระทบจากเชื้อไวรัสโคโรนา 2019 (COVID-19) เพิ่มเติม
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยว่า จากสถานการณ์การแพร่ระบาดของเชื้อไวรัสโคโรนา 2019 (COVID-19) ระลอกใหม่ นำไปสู่การออกประกาศพื้นที่สถานการณ์ที่กำหนดเป็นพื้นที่ควบคุมสูงสุด มีการสั่งปิดสถานที่และระงับการให้บริการของสถานบริการ ส่งผลกระทบต่อการใช้ชีวิตของประชาชนและการดำเนินธุรกิจโดยเฉพาะผู้ประกอบการวิสาหกิจขนาดกลางและขนาดย่อม (Small and Medium Enterprises : SMEs) ในภาคธุรกิจท่องเที่ยวและสาขาธุรกิจที่เกี่ยวเนื่อง (Supply Chain) เนื่องจากเป็นภาคธุรกิจที่ได้รับผลกระทบจากการแพร่ระบาดของเชื้อไวรัส COVID-19 มาอย่างต่อเนื่อง เมื่อวันที่ 15 กุมภาพันธ์ 2564 คณะรัฐมนตรีจึงได้มีมติเห็นชอบ เรื่อง มาตรการด้านการเงินเพื่อดูแลและเยียวยาผลกระทบจากเชื้อไวรัสโคโรนา 2019 (COVID-19) เพิ่มเติม เพื่อบรรเทาภาระหนี้สินของประชาชนและช่วยเหลือผู้ประกอบการ SMEs ให้สามารถดำเนินธุรกิจต่อไปได้ โดยมีรายละเอียดดังนี้
1. การปรับปรุงการดำเนินโครงการสินเชื่อเพื่อเป็นค่าใช้จ่ายสำหรับผู้มีอาชีพอิสระที่ได้รับผลกระทบจากไวรัสโคโรนา (COVID-19) ที่ธนาคารออมสินและธนาคารเพื่อการเกษตรและสหกรณ์การเกษตร (ธ.ก.ส.) สนับสนุนสินเชื่อวงเงินรวม 40,000 ล้านบาท (แห่งละ 20,000 ล้านบาท) ให้แก่ประชาชนที่มีอาชีพอิสระหรือเกษตรกรรายย่อย อัตราดอกเบี้ยคงที่ (Flat Rate) ไม่เกินร้อยละ 0.10 ต่อเดือน โดยขยายระยะเวลาปลอดชำระเงินต้นและดอกเบี้ยออกไปเป็นไม่เกิน 12 เดือน จากเดิม 6 เดือน ตามหลักเกณฑ์และเงื่อนไขที่ธนาคารออมสินและ ธ.ก.ส. กำหนด พร้อมทั้งขยายระยะเวลากู้ออกไปเป็นไม่เกิน 3 ปี จากเดิม 2 ปี 6 เดือน ทั้งนี้ รับคำขอสินเชื่อถึงวันที่ 30 มิถุนายน 2564
2. โครงการสินเชื่อดอกเบี้ยต่ำ SMEs มีที่ มีเงิน สำหรับธุรกิจการท่องเที่ยว วงเงินรวม 10,000 ล้านบาท โดยธนาคารออมสินสนับสนุนสินเชื่อดอกเบี้ยต่ำให้แก่ผู้ประกอบการ SMEs ในภาคธุรกิจการท่องเที่ยวและ Supply Chain โดยใช้ที่ดินว่างเปล่า และ/หรือที่ดินและสิ่งปลูกสร้างที่มีเอกสารสิทธิเป็นโฉนดที่ดินเป็นหลักประกัน และไม่ต้องผ่านการตรวจสอบข้อมูลเครดิตบูโร วงเงินสินเชื่อต่อรายไม่เกินร้อยละ 70 ของราคาประเมินที่ดินของทางราชการ สูงสุดไม่เกิน 50 ล้านบาท ระยะเวลากู้ 3 ปี ดอกเบี้ยร้อยละ 0.10 ต่อปีในปีแรก ร้อยละ 0.99 ต่อปีในปีที่ 2 และร้อยละ 5.99 ต่อปีในปีที่ 3 รับคำขอสินเชื่อถึงวันที่ 30 มิถุนายน 2564
กระทรวงการคลังมั่นใจว่าการดำเนินมาตรการด้านการเงินดังกล่าวจะมีส่วนช่วยบรรเทาภาระของประชาชนและช่วยแก้ไขปัญหาสภาพคล่องของผู้ประกอบการให้สามารถดำเนินธุรกิจและรักษาการจ้างงาน เพื่อให้เศรษฐกิจสามารถขับเคลื่อนต่อไปได้ท่ามกลางสถานการณ์การแพร่ระบาดของเชื้อไวรัส COVID-19 โดยกระทรวงการคลังจะติดตามสถานการณ์อย่างใกล้ชิดและพร้อมที่จะออกมาตรการที่เหมาะสมมาดูแลเศรษฐกิจไทยอย่างทันท่วงทีเมื่อสถานการณ์เปลี่ยนแปลงไป
สอบถามข้อมูลเพิ่มเติม
- ธนาคารออมสิน      โทร. 1115
- ธนาคารเพื่อการเกษตรและสหกรณ์การเกษตร โทร. 02-555-0555
วันจันทร์ที่ 15 กุมภาพันธ์ 2564
นายกรัฐมนตรีย้ำการใช้จ่ายงบประมาณต้อง “ถึงมือประชาชน” เล็งขยายระยะเวลาลงทะเบียน “เราชนะ” สำหรับผู้ไม่มีสมาร์ทโฟน/“เป๋าตัง” เพื่ออำนวยความสะดวกแก่ประชาชน
นายกรัฐมนตรีย้ำการใช้จ่ายงบประมาณต้อง “ถึงมือประชาชน” เล็งขยายระยะเวลาลงทะเบียน “เราชนะ” สำหรับผู้ไม่มีสมาร์ทโฟน/“เป๋าตัง” เพื่ออำนวยความสะดวกแก่ประชาชน
วันนี้ (15 ก.พ. 64) เวลา 13.30 น. ณ โถงตึกบัญชาการ 1 ทำเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยวันนี้ที่ประชุมคณะรัฐมนตรีได้หารือสนับสนุนวงเงิน ปรับวงเงิน Soft Loan และปลดล็อคให้ภาคธุรกิจ SMEs และ Start-Up เข้าถึงแหล่งเงินทุน โดยจะต้องดำเนินการด้วยความรัดกุมและตามความเดือดร้อน
นายกรัฐมนตรียังกล่าวถึงการเปิดอภิปรายทั่วไปของรัฐสภาเพื่อลงมติไม่ไว้วางใจเป็นรายบุคคล ว่า เป็นหน้าที่ของรัฐบาลที่จะต้องชี้แจงในการประชุมสภาฯ ในญัตติอภิปรายไม่ไว้วางใจ และการแก้ไขรัฐธรรมนูญอยู่ในระหว่างขั้นตอนตามกระบวนการของรัฐสภาซึ่งมีวิธีการและกฎหมายระบุไว้อยู่แล้ว ซึ่งรัฐบาลสนับสนุนการแก้ไขรัฐธรรมนูญ และขอให้ประชาชนทุกคนเคารพกฎหมายที่มีอยู่ในปัจจุบัน พร้อมขอให้ประชาชนเข้าใจการแก้ไขกฎหมายเพื่อแก้ไขปัญหาให้ได้มากที่สุด นอกจากนี้ ยังกำชับให้เจ้าหน้าที่ตำรวจปฏิบัติงานในสถานการณ์การชุมนุมด้วยความละมุนละม่อมตามกฎหมาย วอนสื่อมวลชนนำเสนอข่าวทั้งสองด้าน พร้อมขอความร่วมมือไม่ให้มีการปลุกระดม เคลื่อนไหวชุมนุม ในวันที่ 17 ก.พ. และ 20 ก.พ. นี้ เพื่อไม่ให้เกิดความขัดแย้งเพิ่มมากขึ้น พร้อมเตือนการชุมนุมที่เกี่ยวข้องกับประเทศเพื่อนบ้านต้องระมัดระวังในทุกมิติ ทั้งนี้ รัฐบาลยินดีรับฟังความคิดเห็นจากทุกฝ่าย พร้อมนำมาพิจารณาดำเนินการได้มากน้อยเพียงใด
ในตอนท้าย นายกรัฐมนตรีย้ำว่ารัฐบาลบริหารราชการด้วยการใช้จ่ายงบประมาณในรูปแบบใหม่ อาทิ ผ่านแอปพลิเคชันเป๋าตัง สิ่งสำคัญที่สุดคือต้อง “ลงถึงมือประชาชน” พร้อมขอความร่วมมือประชาชนทยอยกันลงทะเบียนโครงการ “เราชนะ” เพื่อลดความแออัดในพื้นที่ลงทะเบียน และไม่ให้เกิดขีดความสามารถในการดูแลประชาชน ซึ่งหากช่วงเวลาที่กำหนดไว้สำหรับลงทะเบียนไม่เพียงอาจมีการขยายระยะเวลาเพิ่มเติมได้หากมีความจำเป็น
.....................
กลุ่มประชาสัมพันธ์และเผยแพร่ สำนักโฆษก
วันจันทร์ที่ 15 กุมภาพันธ์ 2564
การประชุมคณะกรรมการมาตรฐานแห่งชาติ
ปลัดฯ กอบชัย เป็นประธานการประชุมคณะกรรมการมาตรฐานแห่งชาติ
วันนี้ (15 กุมภาพันธ์ 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการมาตรฐานแห่งชาติ ครั้งที่ 10-1/2564 โดยมี นายวันชัย พนมชัย เลขาธิการสำนักงานมาตรฐานผลิตภัณฑ์อุตสาหกรรม ผู้บริหารกระทรวงอุตสาหกรรม และผู้แทนจากหน่วยงานที่เกี่ยวข้อง เข้าร่วม ณ ห้องประชุม อก.1 ชั้น 2 สำนักงานปลัดกระทรวงอุตสาหกรรม
วันจันทร์ที่ 15 กุมภาพันธ์ 2564
ผู้ช่วยรัฐมนตรีประจำกระทรวงยุติธรรม พร้อมคณะ ลงพื้นที่เขตบางกะปิ มอบนโยบายและติดตามผลการดำเนินงานแก้ไขปัญหายาเสพติด พร้อมเผยแพร่ประชาสัมพันธ์ภารกิจกรมคุ้มครองสิทธิและเสรีภาพ ในพื้น
นายสามารถ เจนชัยจิตรวนิช ผู้ช่วยรัฐมนตรีประจำกระทรวงยุติธรรม พร้อมคณะ ลงพื้นที่เขตบางกะปิ มอบนโยบายและติดตามผลการดำเนินงานแก้ไขปัญหายาเสพติด พร้อมเผยแพร่ประชาสัมพันธ์ภารกิจกรมคุ้มครองสิทธิและเสรีภาพ ในพื้นที่กรุงเทพมหานคร
ในวันพฤหัสบดีที่ ๑๑ กุมภาพันธ์ ๒๕๖๔ เวลา ๑๔.๐๐ น. ณ มัสยิลดารุลอิบาดะห์ (สุเหร่าหัวหมากน้อย) นายสามารถ เจนชัยจิตรวนิช ผู้ช่วยรัฐมนตรีประจำกระทรวงยุติธรรม พร้อมด้วย นายเรืองศักดิ์ สุวารี อธิบดีกรมคุ้มครองสิทธิและเสรีภาพ พร้อมด้วย นางสาวฐิติภัสร์ โชติเดชาชัยนันต์ สมาชิกสภาผู้แทนราษฏร เขต ๑๓ นายสุนทร ขื่นศิริผอ.ป.ป.ส.กทม. และคณะ ลงพื้นที่ตรวจเยี่ยมและรับฟังความคิดเห็นของประชาชนต่อการดำเนินงานแก้ไขปัญหายาเสพติด พร้อมร่วมรับฟังรายงานสถานการณ์ปัญหายาเสพติดและผลการดำเนินงานด้านการปราบปรามยาเสพติดในพื้นที่เขตบางกะปิ
สำหรับการลงพื้นที่ในครั้งนี้ นายสามารถ เจนชัยจิตรวนิช รัฐมนตรีประจำกระทรวงยุติธรรม ได้รับฟังปัญหายาเสพติดและผลการดำเนินงานด้านการปราบปรามยาเสพติดในพื้นที่เขตบางกะปิ ๔ ชุมชน ได้แก่ ชุมชนมัจฉา ช.ปานนพภา ชุมชนริมคลองหัวหมากน้อย ซอยริมคลองหัวหมาก ถ.รามคำแหง ๖๐ แยก ๙ ชุมชนวังโสม ช.รามคำแหง (สุขาภิบาล ๓) ด้านหลังหมู่บ้านสวนสน และชุมชนสามัคคีพัฒนา ซ.สามัคคีพัฒนา แยก ๔ ถนนรามคำแหง
พร้อมเผยแพร่ภารกิจในการช่วยเหลือประชาชนที่เดือดร้อน ยากไร้ ไม่ได้รับความเป็นธรรม การอำนวยความยุติธรรมลดความเหลื่อมล้ำให้แก่ประชาชน รับฟังความคิดเห็นของประชาชนต่อการดำเนินงานแก้ไขปัญหายาเสพติดในพื้นที่ด้านการปราบปราม ด้านการป้องกัน ด้านการบำบัดรักษาติดตามช่วยเหลือผู้เสพผู้ติดยาเสพติด และรับมอบแอลกอฮอล์ทำความสะอาดมือ สื่อรณรงค์ ประชาสัมพันธ์ยาเสพติดแก่ชุมชน ทั้งนี้ ปัญหายาเสพติดได้เป็นปัญหาที่เป็นวาระแห่งชาติ ซึ่งพลเอก ประยุทธ์ จันทร์โอชา นายกรัฐมนตรี พลเอก ประวิตร วงษ์สุวรรณ รองนายกรัฐมนตรี และนายสมศักดิ์ เทพสุทิน รัฐมนตรีว่าการกระทรวงยุติธรรม ได้เล็งเห็นปัญหาของยาเสพติดและเห็นควรให้แก้ไขอย่างจริงจังโดยภาครัฐต้องร่วมมือกับชุมชนจึงจะประสบผลสำเร็จอย่างแท้จริง
นอกจากนี้ นายเรืองศักดิ์ สุวารี อธิบดีกรมคุ้มครองสิทธิและเสรีภาพ ได้สร้างการรับรู้เกี่ยวกับการส่งเสริมสิทธิมนุษยชนในชุมชน การช่วยเหลือเยียวยาผู้เสียหายและจำเลยในคดีอาญาตามพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จำเลยในดคีอาญา พ.ศ.๒๕๔๔ และที่แก้ไขเพิ่มเติม (ฉบับที่ ๒) พ.ศ.๒๕๕๙ รวมถึงการคุ้มครองพยานในคดีอาญา ตามพระราชบัญญัติคุ้มครองพยานในคดีอาญา พ.ศ. ๒๕๔๖ และการไกล่เกลี่ยระงับข้อพิพาท ตามพระราชบัญญัติการไกล่เกลี่ยระงับข้อพิพาท พ.ศ. ๒๕๖๒ และยังได้ขอความร่วมมือไปยังผู้นำชุมชนที่อยู่ภายในพื้นที่บางกะปิ เพื่อแจ้งสิทธิแก่ผู้เสียหายและจำเลยในคดีอาญา เพื่อให้ประชาชนในพื้นที่ดังกล่าวได้รับการคุ้มครอง ดูแลจากรัฐอย่างทั่วถึงและเท่าเทียมกัน
วันจันทร์ที่ 15 กุมภาพันธ์ 2564
ปลัดวธ.เป็นประธานในพิธีเปิดการฝึกอบรมเครือข่ายเฝ้าระวังและป้องกันการทุจริต กระทรวงวัฒนธรรม ผ่านระบบทางไกล Video Conference ไปยังสำนักงานวัฒนธรรมจังหวัดทั่วประเทศ
ปลัดวธ.เป็นประธานในพิธีเปิดการฝึกอบรมเครือข่ายเฝ้าระวังและป้องกันการทุจริต กระทรวงวัฒนธรรม ผ่านระบบทางไกล Video Conference ไปยังสำนักงานวัฒนธรรมจังหวัดทั่วประเทศ
วันที่ ๑๕ กุมภาพันธ์ ๒๕๖๔ เวลา ๐๙.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานในพิธีเปิดการฝึกอบรมเครือข่ายเฝ้าระวังและป้องกันการทุจริต กระทรวงวัฒนธรรม ผ่านระบบทางไกล Video Conference ไปยังสำนักงานวัฒนธรรมจังหวัดทั่วประเทศ โดยมีนายกิตติพันธ์ พานสุวรรณ รองปลัดกระทรวงวัฒนธรรม นายประสพ เรียงเงิน รองปลัดกระทรวงวัฒนธรรม นายกฤษฎา คงคะจันทร์ หัวหน้าผู้ตรวจราชการกระทรวงวัฒนธรรม ผู้ตรวจราชการกระทรวงวัฒนธรรม ผู้บริหารกระทรวงวัฒนธรรม และผู้เข้ารับการฝึกอบรม เข้าร่วม ณ ศูนย์ประชุม ชั้น ๘ กระทรวงวัฒนธรรม
วันจันทร์ที่ 15 กุมภาพันธ์ 2564
ประมูลของ “ยึดทรัพย์ยาเสพติด” เงินนี้ไปไหน
...
ฮือฮาเป็นอย่างมากกับการประมูล
โมเดลการ์ตูนกว่า 286 รายการที่ถูกยึด
จากคดียาเสพติด ซึ่งการขายทอดตลาดทรัพย์สิน
ที่ไม่เหมาะสมจะเก็บรักษา เป็นกระบวนการ
ตาม พ.ร.บ.การปราบปรามผู้กระทำผิดเกี่ยวกับ
คดียาเสพติด พ.ศ. 2534
.
สำหรับสิ่งของที่ถูกยึดไว้ในคดี
หากมีคำสั่งศาลให้ริบทรัพย์จะตกเป็นของ
กองทุนป้องกันและปราบปรามยาเสพติด
จากนั้นจะเข้าสู่กระบวนการขายทอดตลาด
.
สำหรับเงินที่ได้จากการประมูลนั้น
จะเป็นส่วนสำคัญที่ช่วยลดภาระของรัฐบาล
และนำกลับไปใช้ประโยชน์ในแก้ไขปัญหา
ยาเสพติดของประเทศ 4 ด้านสำคัญ คือ
การป้องกัน การปราบปราม การฟื้นฟู และบุคลากร
.
รวมทั้งเป็นการช่วยเหลือเจ้าหน้าที่
ที่ได้รับบาดเจ็บหรือเสียชีวิต
จากการปฏิบัติหน้าที่อีกด้วย
.
หากประชาชนท่านใดสนใจ
ข่าวขายทอดตลาด สามารถติดตามได้ที่
https://bit.ly/2N74XcB
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 15 กุมภาพันธ์ 2564
นายกรัฐมนตรียืนยันวัคซีน 2 แสนโดสถึงไทยปลายเดือนกุมภาพันธ์นี้ ระบุใช้ระยะเวลา 3 วันในการเตรียมฉีดเข็มแรกแก่กลุ่มเสี่ยง
นายกรัฐมนตรียืนยันวัคซีน 2 แสนโดสถึงไทยปลายเดือนกุมภาพันธ์นี้ ระบุใช้ระยะเวลา 3 วันในการเตรียมฉีดเข็มแรกแก่กลุ่มเสี่ยง
วันนี้ (15 ก.พ. 64) เวลา 13.30 น. ณ โถงตึกบัญชาการ 1 ทำเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยืนยันไทยจะได้รับวัคซีนโควิด-19 ล็อตแรก 2 แสนโดส ภายในช่วงปลายเดือนกุมภาพันธ์ 2564 ซึ่งจะใช้เวลาเตรียมการประมาณ 3 วัน ในการฉีดเข็มแรกให้แก่กลุ่มเสี่ยง และล็อตที่ 2 จำนวน 8 แสนโดสและล็อตที่ 3 จำนวน 1 ล้านโดส จะทยอยเข้ามาตามลำดับ โดยส่วนหนึ่งจะเป็นวัคซีนเข็มที่ 2 สำหรับกลุ่มแรกที่ได้รับการฉีดในระยะแรกแล้ว ทั้งนี้ นายกรัฐมนตรีย้ำว่าได้มีการพิจารณากลุ่มที่จะได้รับวัคซีนโควิด-19 ในระยะแรก โดยเน้นในพื้นที่เสี่ยงเป็นหลัก นอกเหนือจากบุคลากรทางการแพทย์จะมีประชาชนที่เป็นกลุ่มเสี่ยงจะได้รับการฉีดวัคซีนโควิด-19 ด้วย อาทิ แรงงาน รวมถึงในพื้นที่ท่องเที่ยวด้วย เชื่อว่าเมื่อประชาชนได้รับวัคซีนแล้วจะมีความปลอดภัยขึ้นในระดับหนึ่ง อย่างไรก็ตาม ระหว่างรอการฉีดวัคซีนให้ครบจำนวนประชากร ยังฝากให้ประชาชนทุกคนสวมใส่หน้ากากอนามัย เว้นระยะห่าง Social Distancing ไปด้วย
ในโอกาสนี้ นายกรัฐมนตรีเผย สำนักงานคณะกรรมการอาหารและยาได้ขึ้นทะเบียนวัคซีนโควิด-19 ให้กับ AstraZeneca แล้ว ซึ่งไทยจะได้รับวัคซีนจำนวน 26 ล้านโดสในช่วงเดือนพฤษภาคมและมิถุนายน และอีก 35 ล้านโดส นอกจากนี้ยังมีวัคซีนโควิด-19 ที่ขอขึ้นทะเบียนเพิ่มเติม อาทิ Johnson & Johnson อยู่ระหว่างขั้นตอนการส่งเอกสาร พร้อมทั้งยังเจรจาพูดคุย Moderna และ Pfizer เพื่อความร่วมมือเพิ่มเติมในระยะต่อไป นายกรัฐมนตรีย้ำว่า การอนุญาตใช้วัคซีนโควิด-19 ในขณะนี้เป็นการใช้ในสถานการณ์ฉุกเฉิน (Emergency Use) ดังนั้น หากภาคเอกชนจะนำเข้าวัคซีนจะต้องผ่านการขึ้นทะเบียนโดยสำนักงานคณะกรรมการอาหารและยา และต้องฉีดตามแผนการฉีดวัคซีนโควิด-19 ของรัฐ เพื่อความปลอดภัยและเป็นทางเลือกให้แก่ประชาชนมากยิ่งขึ้น
...................
กลุ่มประชาสัมพันธ์และเผยแพร่ สำนักโฆษก
วันจันทร์ที่ 15 กุมภาพันธ์ 2564
สธ.ย้ำ ลูก หลาน ใกล้ชิดผู้สูงอายุ เข้มมาตรการป้องกันส่วนบุคคล ลดเสี่ยงติดโควิด 19
กระทรวงสาธารณสุข ขอความร่วมมือ ลูก หลาน บุคคลใกล้ชิด ผู้สูงอายุ/ผู้มีโรคประจำตัว เข้มมาตรการส่วนบุคคล สวมหน้ากากตลอดเวลา เว้นระยะห่าง ล้างมือบ่อยๆ แยกสำหรับอาหาร ช่วยลดเสี่ยงติดเชื้อโควิด 19
วันนี้ (15 กุมภาพันธ์ 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์เฉวตสรร นามวาท รักษาราชการแทนผู้อำนวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงข่าวสถานการณ์โรคโควิด 19 ว่า วันนี้ประเทศไทยมีผู้ติดเชื้อรายใหม่ 143 รายมาจากระบบเฝ้าระวังในโรงพยาบาล 64 ราย ค้นหาเชิงรุกในชุมชน 68 ราย และเดินทางมาจากต่างประเทศ 11 รายรักษาหายเพิ่มขึ้น 772 ราย ทำให้ผู้ติดเชื้อสะสมระลอกใหม่ ตั้งแต่วันที่ 15 ธันวาคม 2563 - 15 กุมภาพันธ์ 2564มีจำนวน 20,477 ราย หายป่วยสะสม 18,706 ราย ยังอยู่ระหว่างการรักษา 1,749 ราย มีผู้เสียชีวิต 2 คน
นายแพทย์เฉวตสรร กล่าวว่า สำหรับผู้เสียชีวิตคนที่ 1 ชายไทย อายุ 62 ปี มีโรคประจำตัว คือเบาหวาน ไตเรื้อรัง ความดันโลหิตสูง ปอดบวมน้ำ และคนที่สอง ชายไทย อายุ78 ปี มีโรคประจำตัวคือ หอบหืด ถุงลมโป่งพอง ติดเชื้อจากการรับประทานอาหารร่วมกับลูกสาวที่มีเชื้อโควิด 19 ทำให้มีผู้เสียชีวิตสะสม 22 คน จึงขอความร่วมมือ ลูก หลาน บุคคลใกล้ชิดผู้สูงอายุ โดยเฉพาะผู้มีโรคประจำตัวมีความเสี่ยงหากติดเชื้อจะมีความรุนแรง และ อาจเสียชีวิตได้ การป้องกันคนในบ้านเป็นสิ่งสำคัญ ต้องเข้มในเรื่องความสะอาดส่วนบุคคล สวมหน้ากากตลอดเวลา รักษามาตรการเว้นระยะ หลีกเลี่ยงการรับประทานอาหารร่วมกัน ควรแยกสำรับอาหารและของใช้ส่วนตัว หมั่นล้างมือบ่อยๆ เพื่อลดความเสี่ยงในการแพร่เชื้อโควิด 19
ทั้งนี้ ในช่วง 2 วันที่ผ่านมามีรายงานพบผู้ติดเชื้อในหลายจังหวัด เชื่อมโยงกับตลาดในจังหวัดปทุมธานี ขอให้ประชาชนในพื้นที่ไม่ต้องกังวลใจ ขณะนี้ทีมสอบสวนโรคได้มีการประสานงานทุกจังหวัดอย่างใกล้ชิด ให้เฝ้าระวังและค้นหาผู้ที่สัมผัสกับผู้ติดเชื้ออย่างเข้มข้น เพื่อให้จำกัดวงในการระบาดได้อย่างรวดเร็ว สำหรับประชาชนคงเข้มมาตรการป้องกันตนเองอย่างเต็มที่ เมื่อออกจากบ้านไปตลาด หรือไปในที่สาธารณะ ต้องสวมหน้ากากอนามัยหรือหน้ากากผ้า 100% ล้างมือบ่อย ๆ เว้นระยะห่างสแกนไทยชนะ และโหลดแอปหมอชนะเพื่อช่วยกันป้องกันการแพร่ระบาดและลดจำนวนผู้ติดเชื้อในพื้นที่
************************** 15 กุมภาพันธ์ 2564
วันจันทร์ที่ 15 กุมภาพันธ์ 2564
ผู้พิการ ผู้สูงอายุ “เราชนะ” รับลงทะเบียนถึงบ้าน
...
โครงการเราชนะ เปิดรับลงทะเบียน
ด้วย “บัตรประชาชน”
สำหรับคนไม่มีอินเทอร์เน็ตและสมาร์ทโฟน
ในวันที่ 15 ก.พ.- 5 มี.ค.64 ที่ธนาคารกรุงไทย
.
สำหรับ ผู้พิการ ผู้ป่วย และผู้สูงอายุ ที่เดินทางไม่ได้
จะมีอาสาสมัครระดับหมู่บ้าน
และหน่วยเคลื่อนที่ของ ธนาคารกรุงไทย
ไปรับลงทะเบียนถึงบ้าน
.
กรณีผู้พิการที่ช่วยเหลือตนเองไม่ได้
ผู้ดูแล หรือ คนในครอบครัว
ช่วยลงทะเบียนให้ได้นะครับ
.
ผู้ที่ได้รับสิทธิ์จากโครงการ
สามารถซื้อของได้โดยให้ร้านค้า
ใช้แอปพลิเคชัน “ถุงเงิน”
สแกนบัตรประชาชนของผู้ซื้อ
.
วงเงินจะเข้าบัตรประชาชนเป็นรายสัปดาห์
งวดแรก ได้วันที่ 5 มี.ค.64
และทยอยได้จนครบ 7,000 บาท
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
คลายปม! ไทยตกขบวนวัคซีน COVAX จริงหรือ?
อนุมัติ 188.95 ล้าน ชดเชยดอกเบี้ยผู้เก็บข้าว
ประมูลของ “ยึดทรัพย์ยาเสพติด” เงินนี้ไปไหน
ไขข้อข้องใจการหาวัคซีน Covid-19
อนุมัติ ! 2.8 หมื่นล้าน บรรเทาภาระเกษตรกร
วันจันทร์ที่ 15 กุมภาพันธ์ 2564
​นายกฯ ยินดีบริษัทจากจีน เล็งเห็นศักยภาพของไทยในการเป็นฐานการลงทุนอุตสาหกรรมยานยนต์ในภูมิภาคอาเซียน
​นายกฯ ยินดีบริษัทจากจีน เล็งเห็นศักยภาพของไทยในการเป็นฐานการลงทุนอุตสาหกรรมยานยนต์ในภูมิภาคอาเซียน
วันนี้ (15 กุมภาพันธ์ 2564) เวลา 08.30 น. ณ ห้องรับรอง 1 ตึกบัญชาการ 1 ทำเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน นายดิสทัต โหตระกิตย์ เลขาธิการนายกรัฐมนตรี และนางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน ให้การต้อนรับ นายเจียหมิง จาง ประธานบริษัท เกรท วอลล์ มอเตอร์ ภูมิภาคอาเซียนและประเทศไทย (Great Wall Motor) พร้อมคณะผู้บริหาร โดยภายหลังเสร็จสิ้นการหารือ นายอนุชา บูรพชัยศรี โฆษกประจำสำนักนายกรัฐมนตรี สรุปสาระสำคัญดังนี้
นายกรัฐมนตรีได้กล่าวยินดีที่บริษัทฯ เล็งเห็นถึงศักยภาพของไทยในการเป็นฐานการลงทุนอุตสาหกรรมยานยนต์ในภูมิภาคอาเซียน โดยเฉพาะการส่งเสริมตลาดรถยนต์ไฟฟ้าประเภท xEV (Electric Vehical) สอดคล้องกับนโยบาย BCG (Bio-Circular-Green Economy) ของรัฐบาลที่ให้ความสำคัญกับการส่งเสริมเทคโนโลยีและนวัตกรรมเพื่อลดปริมาณการใช้พลังงานน้ำมันเพื่อลดผลกระทบทางสิ่งแวดล้อม
ด้านนายเจียหมิงฯ กล่าวขอบคุณนายกรัฐมนตรีที่อนุญาตให้เข้าเยี่ยมคารวะ และขอบคุณรัฐบาลไทยที่ให้การสนับสนุนการลงทุนในประเทศไทย พร้อมชื่นชมศักยภาพของไทยด้านการผลิตยานยนต์ซึ่งตรงกับแนวทางของบริษัทฯ ที่เน้นการผลิตยานยนต์ไฟฟ้า ทั้งนี้ นอกจากไทยจะได้เปรียบทางยุทธศาสตร์แล้ว ยังมีการดำเนินนโยบายของรัฐบาลที่ส่งเสริม และดึงดูดการลงทุน
นอกจากนี้ บริษัทฯ วางแผนการผลิตรถยนต์ไฟฟ้าในไตรมาสแรกที่จำนวน 80,000 คัน และมุ่งหวังจะดำเนินการลงทุนในไทยให้เป็นศูนย์กลางการผลิต และส่งออกรถยนต์ในภูมิภาคอาเซียน ซึ่งจะเป็นการเพิ่มโอกาสในการจ้างงานและการพัฒนาทักษะแรงงานด้านต่าง ๆ ให้กับคนไทยเพื่อรองรับการเติบโตของอุตสาหกรรมยานยนต์ในอนาคต
โอกาสนี้ บริษัทได้มอบหน้ากากอนามัยทางการแพทย์จำนวน 500,000 ชิ้น เพิ่อสนับสนุนการดำเนินการของไทยเพื่อป้องกันการแพร่ระบาดของไวรัสโควิด-19 โดยสนับสนุนเป็นเวชภัณฑ์แก่บุคลากรผู้ปฏิบัติหน้าที่ และประชาชนที่ได้รับผลกระทบจากสถานการณ์ไวรัสโควิด-19 อีกด้วย
วันศุกร์ที่ 19 กุมภาพันธ์ 2564
​รมว.ทส. หารือกรรมการมรดกโลก พัฒนาการดำเนินงานของไทยเพื่อเสนอกลุ่มป่าแก่งกระจานเป็นมรดกโลก
​รมว.ทส. หารือกรรมการมรดกโลก พัฒนาการดำเนินงานของไทยเพื่อเสนอกลุ่มป่าแก่งกระจานเป็นมรดกโลก
วันนี้ เวลา 09.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) ให้การต้อนรับ นายสีหศักดิ์ พวงเกตุแก้ว และนายปิยวัชร นิยมฤกษ์ คณะกรรมการผู้ทรงคุณวุฒิในคณะกรรมการแห่งชาติว่าด้วยอนุสัญญาคุ้มครองมรดกโลก พร้อมด้วย นายณัฐวัฒน์ กฤษณามระ อธิบดีกรมองค์การระหว่างประเทศ และเจ้าหน้าที่กระทรวงการต่างประเทศ เพื่อหารือเกี่ยวกับพัฒนาการและการดำเนินการของไทยต่อการนำเสนอกลุ่มป่าแก่งกระจานเป็นมรดกโลก โดยมี นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช นางรวีวรรณ ภูริเดช เลขาธิการสำนักงานนโยบายและแผนทรัพยากรธรรมชาติ พร้อมเจ้าหน้าที่ที่เกี่ยวข้อง เข้าร่วมสนับสนุนข้อมูลสำหรับการหารือดังกล่าว ณ ห้องประชุมชั้น 20 อาคารกระทรวงทรัพยากรธรรมชาติและสิ่งแวดล้อม
วันศุกร์ที่ 19 กุมภาพันธ์ 2564
บสย.จัดประชุมพนักงานทุกระดับ (Town Hall Meeting) ครั้งที่ 1/2564 ประกาศเดินหน้ายุทธศาสตร์ ปี 2564
บรรษัทประกันสินเชื่ออุตสาหกรรมขนาดย่อม (บสย.) จัดการประชุมพนักงานทุกระดับ (Town Hall Meeting) ครั้งที่ 1/2564 และผ่านระบบ Conference  ไปยังสำนักงานสาขา และกลุ่มพนักงานที่ Work from Home
ดร.รักษ์ วรกิจโภคาทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เป็นประธานการประชุมพนักงานทุกระดับ (Town Hall Meeting) ครั้งที่ 1/2564 ณ สำนักงานใหญ่ บสย. ห้องประชุมชั้น 21 อาคารชาญอิสสระทาวเวอร์ 2 และผ่านระบบ Conference ไปยังสำนักงานสาขา และกลุ่มพนักงานที่ Work from Home เมื่อวันที่ 18 กุมภาพันธ์ 2564 โดยกล่าวขอบคุณเพื่อนพนักงาน บสย.ที่ได้ทุ่มเทแรงกายแรงใจ ทำงานเต็มความสามารถตลอดปีที่ผ่านมา ท่ามกลางวิกฤตรอบด้าน ซึ่งสามารถช่วยผู้ประกอบการ SMEs เข้าถึงสินเชื่อ ด้วยสถิติการค้ำประกันสินเชื่อที่น่าทึ่ง โดยยังได้กล่าวถึงเส้นทางความสำเร็จ บสย. ที่แสดงถึงการเติบโต ก้าวไกลและแข็งแกร่ง ทั้งทีมหน้าบ้าน กลางบ้าน และ หลังบ้าน ความสามารถในการติดตามหนี้ ความสามารถในด้านการบริหารการลงทุน และความร่วมใจผลักดันยอดค้ำประกันสินเชื่อทะลุ 1 ล้านล้านบาทเป็นผลสำเร็จ ผลดำเนินงานที่สมบูรณ์แบบทุกด้านนี้ พิสูจน์ให้เห็น จากการได้รับรางวัลแห่งความสำเร็จ “Bank of the Year 2020” จากเครือดอกเบี้ย
แผนการดำเนินงานของ บสย.ในปี 2564 คือ การพัฒนาองค์กรและเพิ่มขีดความสามารถในการสร้างรายได้ระยะยาว โดยเน้นแผนธุรกิจที่เป็นรูปธรรม ชัดเจน และเห็นผลจริง เพื่อปิด Gap การดำเนินงาน ทั้งด้านระบบดิจิทัล และไอที อาทิ CGS, Auto Approve, Core Guarantee System, Data Management Platform, HRMS รวมถึงการออก TCG Digital Plus เพื่อการชำระเงินที่สะดวก แม่นยำ และเป็นนวัตกรรมใหม่ ที่เกิดขึ้นในกระบวนการทำงานของ บสย. รวมถึงการปรับปรุงระบบการวิเคราะห์ การอนุมัติ และการสร้างผลิตภัณฑ์ที่ยืดหยุ่น เหมาะกับความต้องการของผู้ประกอบการในภาวะวิกฤต
โดยในปีนี้ได้วางบทบาท 3 กลุ่มงานหลักคือ 1. สายงานบริหารช่องทางและพัฒนาผู้ประกอบการ สู่การเป็น Bank Agent มอบหมายให้สำนักงานเขตเป็น Profit Center สร้างรายได้ เพิ่มศักยภาพศูนย์ให้คำปรึกษาการเงิน SMEs หรือ บสย. F.A. Center เน้นช่วยเหลือและแก้ไขหนี้ ผลักดันให้ ผู้ประกอบการ SMEs ได้รับสินเชื่อ และเป็นศูนย์การพัฒนาบุคคลากร บสย. สู่การเป็นหมอหนี้เพื่อ SMEs 2.สายปฎิบัติงาน วางเป้าการขยายฐานประนอมหนี้ ผ่านช่องทางใหม่ ๆ 3.สายงานกลยุทธ์และผลิตภัณฑ์ ชูบทบาทพัฒนานวัตกรรมผลิตภัณฑ์ค้ำประกันสินเชื่อ และการขยายเครือข่ายสถาบันการเงินสู่กลุ่ม Non-Bank นอกจากนี้ยังได้เตรียมพัฒนาส่วนงานต่าง ๆ รองรับแผนการสร้างรายได้ (Financial Performance) ได้แก่ การปรับรูปแบบการดำเนินธุรกิจ เพิ่มรายจากธุรกรรมค้ำประกันสินเชื่อ เพิ่ม Service Fee และการพัฒนาระบบฐานข้อมูลผู้ประกอบการ SMEs (SMEs Data Bank)
วันศุกร์ที่ 19 กุมภาพันธ์ 2564
สธ.เผยผู้ติดเชื้อโควิดของไทยรักษาหายกลับบ้านได้ร้อยละ 94
กระทรวงสาธารณสุขเผยประเทศไทยควบคุมโรคได้ดี พบผู้ติดเชื้อลดลง ขณะที่ผู้ป่วยรักษาหาย 19,893 ราย คิดเป็นร้อยละ 94 ของผู้ติดเชื้อระลอกใหม่ ส่วนอัตราการเสียชีวิตต่ำกว่าระดับโลก ย้ำการกักตัวเอง 14 วัน เมื่อสัมผัสผู้ติดเชื้อ ช่วยป้องกันการแพร่เชื้อต่อ
กระทรวงสาธารณสุขเผยประเทศไทยควบคุมโรคได้ดี พบผู้ติดเชื้อลดลง ขณะที่ผู้ป่วยรักษาหาย 19,893 ราย คิดเป็นร้อยละ 94 ของผู้ติดเชื้อระลอกใหม่ ส่วนอัตราการเสียชีวิตต่ำกว่าระดับโลก ย้ำการกักตัวเอง 14 วัน เมื่อสัมผัสผู้ติดเชื้อ ช่วยป้องกันการแพร่เชื้อต่อ แม้พ้นการกักตัวยังต้องใส่หน้ากากและเว้นระยะห่าง
วันนี้ (19 กุมภาพันธ์ 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์เฉวตสรร นามวาท รักษาราชการแทนผู้อำนวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงข่าวสถานการณ์โรคโควิด 19 ของประเทศไทย วันนี้พบผู้ติดเชื้อรายใหม่ 130 ราย มาจากระบบเฝ้าระวังในโรงพยาบาล 61 ราย ค้นหาเชิงรุกในชุมชน 55 ราย และเดินทางมาจากต่างประเทศ 14 ราย รักษาหายเพิ่มขึ้น 124 ราย เสียชีวิต 1 คน ทำให้ผู้ติดเชื้อสะสมระลอกใหม่ ตั้งแต่วันที่ 15 ธันวาคม 2563 - 19 กุมภาพันธ์ 2564 มีจำนวน 21,004 ราย หายป่วยสะสม 19,893 ราย คิดเป็นร้อยละ 94 ยังอยู่ระหว่างการรักษา 1,088 ราย เสียชีวิตสะสม 23 ราย ผู้ติดเชื้อรายใหม่มี 6 จังหวัด ได้แก่ สมุทรสาคร 71 ราย ปทุมธานี 22 ราย นครปฐม 10 ราย กทม. 7 ราย พระนครศรีอยุธยา 4 ราย และนนทบุรี 2 ราย
“การควบคุมการแพร่ระบาดของโรคโควิด 19 ในระลอกใหม่ถือว่าควบคุมโรคได้ดี ในรอบสัปดาห์ที่ผ่านมาพบผู้ติดเชื้อรายใหม่ลดเหลือ 100 กว่ารายต่อวัน จากเดิม 700-800 รายต่อวัน เช่น สมุทรสาครและปทุมธานียังคัดกรองเชิงรุกต่อเนื่อง แต่จำนวนผู้ติดเชื้อไม่ได้สูงอย่างที่ผ่านมา เป็นผลมาจากมาตรการการกักตัว การค้นหาเชิงรุก การจำกัดวงไม่ให้เคลื่อนย้ายผู้ติดเชื้อ มาตรการสวมหน้ากาก ล้างมือ และเว้นระยะห่าง ส่วนอัตราการเสียชีวิตภาพรวมอยู่ที่ร้อยละ 0.33 ถือว่าน้อยกว่าของโลกซึ่งอัตราการเสียชีวิตอยู่ที่ร้อยละ 2.21” นายแพทย์เฉวตสรรกล่าว
นายแพทย์เฉวตสรร กล่าวต่อว่า ขอย้ำว่ามาตรการกักตัวมีความสำคัญและจำเป็น เช่นกรณี จ.นครราชสีมาที่พบเด็กอายุ 7 ปีติดเชื้อจากมารดาที่ติดเชื้อจากตลาด จ.ปทุมธานี บิดาและลูกสาวที่กักตัวในโรงพยาบาลก็ทำให้ ไม่แพร่เชื้อสู่ผู้อื่น ดังนั้น ขอความร่วมมือประชาชนเมื่อมีอาการป่วย หรือสงสัยว่าสัมผัสผู้ติดเชื้อ ควรแยกตัวออกจากคนในครอบครัว รีบไปพบแพทย์เพื่อตรวจหาเชื้อ แม้ว่าผลตรวจเป็นลบยังคงต้องกักตัวต่อให้ครบ 14 วัน เพื่อให้แน่ใจว่าไม่ติดเชื้อ และสวมหน้ากากอนามัยตลอดเวลา เพื่อป้องกันการแพร่เชื้อไปสู่ผู้อื่นได้ รวมทั้ง เมื่อพ้นการกักตัวจากการเป็นผู้สัมผัสเสี่ยงสูงแล้ว การสวมหน้ากากและเว้นระยะห่างยังเป็นมาตรการที่ต้องดำเนินการต่อเพื่อช่วยป้องกันและควบคุมโรค
************************** 19 กุมภาพันธ์ 2564